Diari Oficial de la Generalitat Valenciana


Sumari del DOGV 1747, del 18-03-1992 (1992/824258)

ORDRE de 10 de febrer de 1992, del Conseller de Sanitat i Consum, per la qual es convoca concurs per a la concessió d'11 beques per a formació i col.laboració en els treballs d'investigació de l'Institut Valencià d'Estudis en Salut Publica.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/10/(3)/dof/vci/html**

### Dades del document

Número de DOGV
:   1747

Data del DOGV
:   18-03-1992

Secció del DOGV
:   DISPOSICIONS GENERALS

Número del document
:   1992/824258


Data del document
:   10-02-1992

Organisme emissor
:   Conselleria de Sanitat i Consum

Tipus de document
:   Ordre

Ordre de 10 de febrer de 1992, del Conseller de Sanitat i Consum, per la qual convoca concurs per a la concessió d'11 beques per a formació i col·laboració en els treballs d'investigació de l'Institut Valencià d'Estudis en Salut Pública.  
Es convenient impulsar la formació específica en salut pública i administració sanitària de forma que hi haja professionals capaços de dur a terme aquestes tasques d'importància fonamental. Una de les formes de dur a terme aquesta formació és la del contacte amb la docència i la investigació en aquests camps.  
Per tot això, d?acord amb les competències d'aquesta conselleria, fent ús de les atribucions que em confereixen L'article 35 de la Llei de la Generalitat Valenciana 5/83, de 30 de desembre, i l'article 7 del Decret 187/91, de 15 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE:  
Article primer  
Es convoquen 4 beques per a titulats superiors, 2 per a titulats mitjans, i 5 per a auxiliars de salut pública, perquè col·laboren en els treballs específics de l?IVESP.  
Les bases que regeixen aquesta convocatòria figuren en l'annex d'aquesta ordre.  
Article segon  
Aquestes beques seran sufragades amb càrrec a l'aplicació pressupostària 40.42.13.0137.787.86.949.27, línia 403/000/92, i tindran un import total de 57.777.113 PTA.  
València, 10 de febrer de 1992.  
El Conseller de Sanitat i Consum,   
JOAQUIN COLOMER SALA  
ANNEX  
Bases per a la concessió d'11 beques per a la Formació i col·laboració en els treballs específics de Institut Valencià d'estudis en Salut Pública  
Primera  
Les beques objecte d'aquesta convocatòria s'adjudicaran mitjançant concurs entre els aspirants que reunesquen els requisits següents:  
a) Ser titulat universitari superior (en Medicina, Farmàcia, Veterinària, Biologia, Sociologia, Psicologia, Matemàtiques, Informàtica, o altres) per a les beques de titulat superior.  
b) Ser titulat universitari mitjà (ATS o DUI, en Magisteri, Treball Social, Informàtica o altres) per a les beques de titulat mitjà.  
c) Tenir el graduat escolar o un títol equivalent per a les beques d'auxiliar en salut pública.  
Segona  
Les sol·licituds s'adreçaran a la Conselleria de Sanitat i Consum i es presentaran al Registre General de la conselleria o mitjançant qualsevol dels procediments previstos en L'article 66 de la Llei de Procediment Administratiu, en el termini de quinze dies naturals a partir de la publicació d'aquesta convocatòria en el DOGV. S'hi adjuntarà la següent documentació:  
a) Certificat acadèmic personal que acredite la titulació corresponent, on consten les qualificacions obtingudes cada convocatòria i curs.  
b) Currículum del sol·licitant.  
e) Tota la documentació que es considere pertinent d'adjuntar com a justificació de mèrits personals.  
d) Fotocòpia del DNI i de la targeta del NIF  
e) Declaració jurada de no incórrer en cap de les incompatibilitats que indica la base setena d'aquesta convocatòria.  
Tercera  
Les beques es concedeixen per al perfeccionament professional mitjançant la col·laboració en els treballs propis de l?Institut Valencià d'Estudis en Salut Pública durant un any. Aquest termini es podrà prorrogar per un altre any, després d'un informe favorable de la direcció de l?IVESP. Les quanties de cada beca són: 3.080.000 PTA les de titulats superiors, 2.475.000 PTA les de titulats mitjans, i 1.700.000 PTA les d'auxiliars en salut pública.  
Quarta  
L'import de la beca serà pagat en 12 lliuraments mensuals, sempre que el director de l?IVESP estenga el corresponent certificat d'aprofitament.  
Cinquena  
l'IVESP fixarà la data d'incorporació dels becaris, que no serà anterior a l?u d'abril de 1992, després d'haver adjudicat les beques. La resolució d'adjudicació es publicarà en el DOGV.  
Sisena   
Seran obligacions dels becaris:  
a) Col·laboració en els treballs adients a les seues titulacions i assistència a la docència i la investigació.  
b) Realització del treball encomanat amb dedicació exclusiva.  
Setena  
La beca serà incompatible amb qualsevol treball o estudi que impidesquen el compliment de la finalitat proposada, o amb el gaudi d'altres beques o ajudes similars.  
Vuitena  
La Conselleria de Sanitat i Consum podrà suspendre una beca concedida quan el beneficiari incomplesca les obligacions contretes.  
Novena  
Es constitueix una comissió qualificadora per a l'avaluació dels mèrits dels sol·licitants, integrada per:  
- El Secretari General de la Conselleria de Sanitat i Consum o la persona que delegue.  
- El Director de l?IVESP.  
- Un professor de l?IVESP  
La comissió qualificadora és facultada per a realitzar les comprovacions que considere necessàries per tal de qualificar millor els mèrits al·legats, i podrà entrevistar els candidats. També resoldrà els dubtes que sorgesquen en la interpretació d'aquestes bases.  
Acabada l'avaluació dels expedients dels aspirants, la comissió elevarà al Conseller de Sanitat i Consum una proposta d'adjudicació, i aquest la resoldrà. La resolució es publicarà en el DOGV.  
La comissió qualificadora podrà proposar que no siga adjudicada la beca de col·laboració, si considera que no ha hi concursants amb els mèrits suficients.  
Deu  
Els mèrits avaluables per la comissió qualificadora, que caldrà presentar justificats, i les puntuacions màximes que se'ls adjudicaran, són:  
a) Currículum: fins a 3 punts.  
b) Entrevista personal: fins a 3 punts.  
Serà condició per a accedir a l?entrevista personal el fet d'assolir una puntuació mínima en el currículum. Aquesta puntuació la determinarà la comissió qualificadora.  
Onze  
El fet de gaudir de la beca no estableix cap tipus de relació laboral amb la Conselleria de Sanitat i Consum, ni comporta cap compromís d'incorporació posterior a les plantilles d'aquesta conselleria.  
Dotze  
Es podrà interposar recurs de reposició, previ al contenciós administratiu, contra la Resolució d'adjudicació de les beques, davant el Conseller de Sanitat i Consum, en el termini d'un mes comptador a partir de l'endemà de la seua publicació.


Còpia Permalink ELI